ΟΔΗΓΙΑ ΤΗΣ ΕΠΙΤΡΟΠΗΣ της 27ης Ιουλίου 1976 περί προσαρμογής στην τεχνική πρόοδο της οδηγίας του Συμβουλίου 73/360 της 19ης Νοεμβρίου 1973, περί προσεγγίσεως των νομοθεσιών των Κρατών μελών περί των οργάνων ζυγίσεως με μη αυτόματη λειτουργία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, την οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου(1), όπως τροποποιήθηκε από την πράξη προσχωρήσεως(2) και ιδίως τα άρθρα 17, 18 και 19- την οδηγία 73/360/ΕΟΚ του Συμβουλίου της 19ης Νοεμβρίου 1973 περί προσεγγίσεως των νομοθεσιών των Κρατών μελών περί των οργάνων ζυγίσεως με μη αυτόματη λειτουργία(3),

Εκτιμώντας:

ότι από την επεξεργασία και τη θέσπιση της οδηγίας 73/360/ΕΟΚ του Συμβουλίου έχουν αναπτυχθεί νέα ή πλέον προηγμένα συστήματα ζυγίσεως-

ότι νέες μορφές κατασκευής έχουν παρουσιασθεί ή έχουν προβλεφθεί- ότι κατά συνέπεια για να ληφθεί υπόψη η τεχνική πρόοδος πρέπει να τροποποιηθεί η οδηγία-

ότι δυνάμει του άρθρου 4 παράγραφος 1 της οδηγίας του Συμβουλίου της 19ης Νοεμβρίου 1973, το Ηνωμένο Βασίλειο και η Ιρλανδία έχουν προθεσμία πέντε ετών για να τη θέσουν σε ισχύ- ότι επομένως είναι σκόπιμο να ληφθεί υπόψη αυτή η προθεσμία στην παρούσα οδηγία-

ότι οι διατάξεις της παρούσας οδηγίας είναι σύμφωνες με τη γνώμη της Επιτροπής για την Προσαρμογή στην Τεχνική Πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα της οδηγίας του Συμβουλίου 73/360/ΕΟΚ της 19ης Νοεμβρίου 1973 τα κείμενα που περιλαμβάνονται στα σημεία 2.2.2.2, 2.2.2.4, 3.2.1.2, 3.2.2.2, 3.2.2.2.2.2, 3.2.7, 4.3.4, 6.2.1.2, 8.2.2, 10.7.1, 10.7.3, 10.7.4, 10.7.5, 10.7.6, 10.13.2.1.3, 10.13.2.2.3, 11.5.2.2.1 και 11.5.2.2.3 τροποποιούνται σύμφωνα με το παράρτημα της παρούσας οδηγίας. Τα σημεία 2.2.2.8 και 2.2.2.9 προστίθενται. Το σημείο 9.1. διαγράφεται.

Άρθρο 2

1. Τα Κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία ούτως ώστε οι διατάξεις αυτές να ισχύσουν μετά ένα έτος από την κοινοποίηση της παρούσας οδηγίας.

2. Εν τούτοις, στην περίπτωση κατά την οποία η Ιρλανδία και το Ηνωμένο Βασίλειο θέσουν σε εφαρμογή τις διατάξεις της οδηγίας του Συμβουλίου της 19ης Νοεμβρίου 1973 μετά την ημερομηνία που καθορίζεται στην προηγούμενη παράγραφο, οι διατάξεις της παρούσας οδηγίας πρέπει να τεθούν σε ισχύ συγχρόνως.

3. Τα Κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 27 Ιουλίου 1976.

Για την Επιτροπή

Finn GUNDELACH

Μέλος της Επιτροπής

(1) ΕΕ αριθ. Ν 202 της 6. 9. 1971, σ. 1.

(2) ΕΕ αριθ. Ν 73 της 27. 3. 1972, σ. 14.

(3) ΕΕ αριθ. Ν 335 της 5. 12. 1973, σ. 1.

ΠΑΡΑΡΤΗΜΑ

2.2.2.2. Διάταξη μηδενισμού

Διάταξη επιτρέπουσα τον μηδενισμό του οργάνου όταν κανένα φορτίο δεν ευρίσκεται επί της διατάξεως δέκτου φορτίου.

2.2.2.2.1. Μη αυτόματη διάταξη

Διάταξη που επιτρέπει τον μηδενισμό του οργάνου από ένα χειριστή.

2.2.2.2.2. Ημιαυτόματη διάταξη

Διάταξη που επιτρέπει τον αυτόματο μηδενισμό του οργάνου μέσω μιας χειροκίνητης διατάξεως.

2.2.2.2.3. Αυτόματη διάταξη

Διάταξη που πραγματοποιεί αυτομάτως μηδενισμό χωρίς παρέμβαση χειριστή.

2.2.2.2.4. Αυτόματη διάταξη διορθώσεως των αποκλίσεων από του μηδενός

Διάταξη που διορθώνει αυτομάτως τις αποκλίσεις από το μηδέν επί του αποτελέσματος κάθε ζυγίσεως.

2.2.2.4. Διάταξη απόβαρου

Διάταξη που επιτρέπει το μηδενισμό του οργάνου όταν επί του δέκτου φορτίου τοποθετείται ένα φορτίο:

- είτε χωρίς να επηρεάσει την περιοχή ζυγίσεως του οργάνου (προσθετική διάταξη απόβαρου),

- είτε μειώνοντας κατά την τιμή του απόβαρου την περιοχή ζυγίσεως του οργάνου (αφαιρετική διάταξη απόβαρου).

2.2.2.4.1. Μη αυτόματη διάταξη

Διάταξη που επιτρέπει την μέτρηση απόβαρου από ένα χειριστή.

2.2.2.4.2. Ημιαυτόματη διάταξη

Διάταξη που πραγματοποιεί αυτόματα τη μέτρηση απόβαρου μέσω μιας μόνο χειροκίνητης διατάξεως.

2.2.2.4.3. Αυτόματη διάταξη

Διάταξη που πραγματοποιεί αυτόματα τη μέτρηση απόβαρου χωρίς παρέμβαση χειριστή.

2.2.2.8. Διάταξη σταθεροποιήσεως ενδείξεως

Διάταξη που σταθεροποιεί μία ένδειξη υπό σαφώς καθορισμένες συνθήκες.

2.2.2.9. Διάταξη ολοκληρωτή ταλαντώσεων

Διάταξη που επιτρέπει τη λήψη μιας σταθερής ενδείξεως αντιστοιχούσας σε έναν μέσο όρο ταλαντώσεων.

3.2.1.2. Βαθμονομημένα όργανα (1)

και

3.2.2.2. Βαθμονομημένα όργανα(1)

Σημείωση

3.2.2.2.2.2. 10 g Max 50 kg/50 d/10 mg d 500 mg(2)/1 000 n 100 000/d

Σημείωση:

3.2.7. Όργανο εφοδιασμένο με μία διάταξη ενδείξεως της οποίας το τελευταίο ψηφίο διαφοροποιείται καθαρά από τα άλλα ψηφία.

Μόνο τα όργανα αυτομάτου ή ημιαυτομάτου εξισορροπήσεως ειδικής ακριβείας και υψηλής ακριβείας μπορούν να φέρουν διάταξη ενδείξεως της οποίας το τελευταίο ψηφίο να διαφοροποιείται καθαρά από τα άλλα ψηφία.

Η υποδιαίρεση ελέγχου του οργάνου αντιστοιχεί στο προ-τελευταίο ψηφίο της ενδείξεως.

Ο διαχωρισμός των οργάνων σε κατηγορίες ακριβείας, ο αριθμός των υποδιαιρέσεών τους και η ελάχιστη δυναμικότητά τους προσδιορίζονται σε σχέση με την υποδιαίρεση ελέγχου, με εξαίρεση την περίπτωση που προβλέπεται στην παραπομπή (2) του σημείου 3.2.2.2.2.2.

4.3.4. Απόκλιση επαναφοράς στο μηδέν

Η απόκλιση της επαναφοράς στο μηδέν, αμέσως μετά την απομάκρυνση ενός φορτίου το οποίο έχει παραμείνει μισή ώρα επί του οργάνου, δεν μπορεί να υπερβεί μισή υποδιαίρεση ελέγχου.

Η δοκιμή πρέπει να πραγματοποιείται υπό σταθερές πρακτικώς συνθήκες.

6.2.1. Όργανο με ασυνεχή ένδειξη ή εκτύπωση

Ένα επί πλέον φορτίο το πολύ ίσο με 1,4 ασυνεχείς υποδιαιρέσεις, τοποθετούμενο άνευ κρούσεως επί οργάνου που ευρίσκεται σε θέση ισορροπίας με οποιοδήποτε φορτίο, πρέπει να αυξάνει την αρχική ένδειξη (ιδίως από ένα φορτίο αμέσως ανώτερο ενός φορτίου που έχει προκαλέσει μία μεταβολή ενδείξεως).

8.2.2. Ειδικά όρια θερμοκρασίας

Τα όργανα για τα οποία αναφέρονται ειδικές περιοχές θερμοκρασιών λειτουργίας στις ενδείξεις σημάνσεως, πρέπει να πληρούν εντός αυτών των περιοχών τις διατάξεις των σημείων 4, 5 και 6.

Οι περιοχές αυτές πρέπει να είναι τουλάχιστον ίσες με:

1oC για τα όργανα ειδικής ακριβείας των οποίων η υποδιαίρεση ελέγχου είναι μικρότερη του 0,1 mg,

5oC για τα λοιπά όργανα ειδικής ακριβείας,

15oC για τα όργανα υψηλής ακριβείας,

30oC για τα όργανα μέσης ή συνήθους ακριβείας.

9.1. Γενικότητες

Σημείο που πρέπει να διαγραφεί στο παράρτημα της οδηγίας 73/360/ΕΟΚ του Συμβουλίου της 19ης Νοεμβρίου 1973.

10.7.1. Διάταξη μηδενισμού

Τα όργανα είναι δυνατόν να φέρουν μίαν ή περισσότερες διατάξεις μηδενισμού και/ή μία αυτόματη διάταξη διορθώσεως των αποκλίσεων από το μηδέν.

10.7.3. Ακρίβεια του μηδενισμού ή της αυτόματης διορθώσεως των αποκλίσεων από το μηδέν. Ο μηδενισμός ή η αυτόματη διόρθωση των αποκλίσεων από το μηδέν πρέπει να πραγματοποιείται με σφάλμα το πολύ ίσο με το τέταρτο της μικρότερης υποδιαιρέσεως ελέγχου του οργάνου.

10.7.4. Χειριστήριο της διατάξεως μηδενισμού

Αν ένα όργανο φέρει μία διάταξη μηδενισμού και μία διάταξη απόβαρου, το χειριστήριο της διατάξεως μηδενισμού πρέπει να διακρίνεται από αυτό της διατάξεως απόβαρου.

10.7.5. Διάταξη ενδείξεως του μηδενός ενός οργάνου με ασυνεχή ένδειξη ή εκτύπωση

Τα όργανα με ασυνεχή ένδειξη ή εκτύπωση που δεν φέρουν καμία συνεχή ένδειξη ή των οποίων η συνεχής υποδιαίρεση είναι μεγαλύτερη από την ασυνεχή υποδιαίρεση του οργάνου, πρέπει να έχουν μια συμπληρωματική διάταξη για τον έλεγχο του μηδενός. Αυτή η διάταξη πρέπει να δείχνει σαφώς κάθε απόκλιση από το μηδέν ανώτερη του τετάρτου της ασυνεχούς υποδιαιρέσεως του οργάνου.

Αν η διάταξη αυτή είναι συνεχούς ενδείξεως, η υποδιαίρεσή της πρέπει να είναι μικρότερη ή ίση με την ασυνεχή υποδιαίρεση του οργάνου.

Η διάταξη αυτή δεν είναι υποχρεωτική για τα όργανα τα εφοδιασμένα με αυτόματη διάταξη μηδενισμού ή με αυτόματη διάταξη διορθώσεως των αποκλίσεων από το μηδέν.

10.7.6. Αυτόματη διάταξη μηδενισμού και αυτόματη διάταξη διορθώσεως των αποκλίσεων από το μηδέν

Η λειτουργία μιας αυτόματης διατάξεως μηδενισμού ή μιας αυτόματης διατάξεως διορθώσεως των αποκλίσεων από το μηδέν πρέπει να είναι αδύνατη όταν:

- η προσθετική διάταξη απόβαρου ή η διάταξη μετατοπίσεως της περιοχής ενδείξεως ή αυτόματου εκτυπώσεως δεν είναι στο μηδέν,

- το όργανο δεν είναι σε θέση σταθερής ισορροπίας.

10.13.2.1.3. Τιμή των υποδιαιρέσεων των τιμών μονάδας

Η τιμή των υποδιαιρέσεων των τιμών μονάδας πρέπει να επιτρέπει την εκλογή κάθε τιμής μονάδας η οποία καθίσταται αναγκαία από τη χρήση του οργάνου.

10.13.2.2.3. Υποδιαιρέσεις των προς πληρωμήν τιμών

Σ' αυτή την περίπτωση εφαρμόζονται εθνικοί κανονισμοί.

11.5.2.2.1. Διάταξη μηδενισμού

Ο χειρισμός μιας μη αυτομάτου ή ημιαυτομάτου διατάξεως μηδενισμού πρέπει να πραγματοποιείται με ένα εργαλείο και πρέπει να είναι σαφώς ορατός από τις δύο πλευρές του οργάνου.

Το εργαλείο πρέπει να μη δύναται να παραμείνει αφ' εαυτού στη θέση που επιτρέπει τον χειρισμό.

11.5.2.2.3. Διατάξεις απόβαρου

Οι διατάξεις απόβαρου απαγορεύονται για τα όργανα ζυγίσεως με δύο δίσκους.

Για τα όργανα με ένα μόνο δίσκο, οι διατάξεις απόβαρου επιτρέπονται υπό τον όρο ότι επιτρέπουν στο κοινό να βλέπει:

- αν ευρίσκεται σε λειτουργία (βλ. σημείο 12.6.3)

- αν η θέση τους μεταβάλλεται.

11.5.2.2.3.1. Μη αυτόματες διατάξεις απόβαρου

Η προοδευτικότης του αποτελέσματος αυτών των διατάξεων δεν πρέπει να υπερβαίνει:

- μία υποδιαίρεση του οργάνου για μετατόπιση 5 mm ενός σημείου της περιφερείας του περιστροφικού χειριστηρίου του οργάνου,

- μία υποδιαίρεση του οργάνου για μετατόπιση 5 mm του γραμμικού χειριστηρίου,

- μία υποδιαίρεση του οργάνου αν η διάταξη απόβαρου με ασυνεχές χειριστήριο είναι προσαρμοσμένη σε ένα όργανο με ασυνεχή ένδειξη,

- μία υποδιαίρεση του οργάνου αν η διάταξη απόβαρου με ασυνεχές χειριστήριο είναι προσαρμοσμένη σε ένα όργανο με συνεχή ένδειξη του οποίου η υποδιαίρεση δεν ξεπερνά τα 2 g,

- μία ημι-υποδιαίρεση του οργάνου αν η διάταξη απόβαρου με ασυνεχές χειριστήριο είναι προσαρμοσμένη σε ένα όργανο με ένδειξη συνεχή του οποίου η υποδιαίρεση είναι μεγαλύτερη ή ίση των 5 g.

Τα όργανα με ένδειξη του βάρους και της προς πληρωμή χρηματικής τιμής που χρησιμοποιούν την ηλεκτρική ενέργεια και είναι εφοδιασμένα με μία διάταξη απόβαρου με συνεχές χειριστήριο πρέπει να είναι τέτοια ώστε η ένδειξη της προς πληρωμήν χρηματικής τιμής να μην εμφανίζεται παρά μόνο αν η μέτρηση του απόβαρου έχει πλήρως πραγματοποιηθεί.

11.5.2.2.3.2. Ημιαυτόματες διατάξεις απόβαρου

Αυτές οι διατάξεις επιτρέπονται υπό τον όρο:

- να μην δύνανται να τεθούν σε λειτουργία παρά όταν το όργανο ευρίσκεται σε σταθερή ισορροπία,

- η επενέργειά τους να μην επιτρέπει τη μείωση της τιμής του απόβαρου όταν ευρίσκονται σε λειτουργία,

- ότι ο μηδενισμός της ενδείξεώς τους δεν είναι δυνατόν να επιτευχθεί παρά όταν δεν υπάρχει φορτίο επί του δέκτου φορτίου.

Επί πλέον οι διατάξεις αυτές πρέπει να εκπληρώνουν έναν από τους δύο ακολούθους όρους:

1. η ένδειξη της τιμής απόβαρου να εμφαίνεται επί των δύο αντιθέτων όψεων του οργάνου καθ' όλη την διάρκεια της ζυγίσεως-

2. όταν η διάταξη απόβαρου έχει τεθεί σε λειτουργία η απομάκρυνση παντός φορτίου από δέκτη φορτίου να έχει ένα από τα ακόλουθα τρία αποτελέσματα:

- η ένδειξη του βάρους να επιστρέφει στο μηδέν και το αποτέλεσμα της διατάξεως απόβαρου να μηδενίζεται,

- η τιμή απόβαρου να αναγράφεται από τη διάταξη δείκτου του βάρους με το σημείο "πλην",

- το όργανο να μη δίδει καμία ένδειξη προ του μηδενισμού του αποτελέσματος της διατάξεως απόβαρου από τον χειριστή.

11.5.2.2.3.3. Αυτόματες διατάξεις απόβαρου

Οι διατάξεις αυτές απαγορεύονται.

(1) Για τα όργανα τα εφοδιασμένα με διάταξη παρεμβολής αναγνώσεως ή, με διάταξη ενδείξεως της οποίας το τελευταίο ψηφίο διαφοροποιείται καθαρά από τα άλλα ψηφία, βλέπε σημεία 3.2.6 και 3.2.7.

(2) Τα όργανα μεγίστης δυναμικότητος ίσης ή ανώτερης από 1 Kg πραγματικής υποδιαιρέσεως 100 mg και υποδιαιρέσεως ελέγχου 1 g δύνανται να ανήκουν στην κατηγορία υψηλής ακριβείας, υπό την επιφύλαξη ότι το τελευταίο δεικνυόμενο στοιχείο διαφοροποιείται καθαρά από τα άλλα ψηφία.